Fernanda Barriga

Fernanda Barriga (Quito, Ekuador, 1807- 18?) sukaldari afroekuadortarra zen, «askatzailearen sukaldaria» izenez ezaguna, Simon Bolivar jeneral eta lider iraultzailearen sukaldari pertsonala izan zelako,

 Biografia 
Barriga Quiton jaio zen, 1807an ziurrenik, Chota bailaran, afrikar jatorrikoa zen, eta, horregatik, «Negra Fernanda» bezala ere ezagutua zen. Simon Bolivarren sukaldari izan zen 1827tik, eta Bogotara joan zen harekin. Barriga Manuela Sáenzen konfiantzazko emakumea izan zen, eta Bolivarren bizitzaren ezinbesteko parte egin zen. Santa Martaraino lagundu zion. Hil arte ondoan izan zuen.

Diotenez, berak sortua da «ogi mami bolivartarrak» izeneko platera, asteburuari begira, asteko soberakinak biltzen zituena. Beste plater batzuk ere ezagutzen zituen, hala nola funchea, arto-irinezko ore bat urarekin, gero gisatu batekin nahasten zena pastel moduko bat bezala geratzeko, oilo-txupea, arepa, boronia, besteak beste. Buruzagi iraultzailearen bizitzako azken urteetan, bi ordutik behin mazamorra itxurako gantza zerbitzatzeko agindua jaso zuen. Esaten denez, Bolivarrek, hura hartzeaz aspertuta, uko egin zion, esanez: «Zure mazamorrarekin itzultzen bazara, [mazmorrarekin hitz jokoa eginez] Fernanda Zazpigarrena deituko dizut [Espainiako Fernando VII.a erregeari erreferentzia eginez]». 

XIX. mendearen amaieran, Barriga oraindik bizi zen, eta 90 urte zituen. Bolívarren inguruko historian zehar gehien ahaztutako emakumeetako bat izan dela esan daiteke, bere jatorria eta lanbidea kontuan hartuta.

 Erreferentziak 

 Kanpo estekak 

Kategoria:Quitoarrak
Kategoria:Simón Bolívar
Kategoria:Emakume sukaldariak
Kategoria:Ekuadorko sukaldariak
Kategoria:Afro-ekuadortarrak